“லட்சக்கணக்குல பணம் கட்டி இன்ஜினியரிங் படிச்சதால, நான் ஐடி கம்பெனியில் வேலை பார்ப்பேன்னுதான் வீட்டுல எல்லோருமே நினைச்சாங்க. ஆனா நான் மீடியாவைத் தேர்ந்தெடுத்தேன். வீட்டுல பயங்கர எதிர்ப்பு. ‘யார் உன்னைக் கல்யாணம் பண்ணிப்பா, லைஃப் என்னாவாகும்’னு எல்லோருமே நெகட்டிவாதான் பேசுனாங்க. நான் பண்ணுறதுதான் சரின்னு, பேசியே வீட்டுல எல்லோரையும் சமாளிச்சிடுவேன். முதல்ல நியூஸ் ரீடருக்கு மட்டும்தான் ஓகே சொன்னாங்க. சீரியலில் நடிக்கிறதெல்லாம் சுத்தமா பிடிக்கலை. ஆனா நடிக்க ஆரம்பிச்சதும் வீட்டுல எல்லோருமே என் சீரியலைப் பார்க்க ஆரம்பிச்சிட்டாங்க. நமக்கு கிடைச்சிருக்குற இந்த ஒரு வாழ்க்கையையும் நம்ம விருப்பப்படி வாழ்ந்தாதான் அந்த வாழக்கை அழகா இருக்கும்.” என்று பேசிக்கொண்டே ஞானி போல லுக் விடுகிறார்.